Američku javnost prije par mjeseci prilično je iznenadila vijest o izvršiteljima Epsteinove oporuke među kojima se našao zagrebački doktor Boris Nikolić, inače bivši savjetnik Billa Gatesa. Iako informacija nije bila nepoznata mnoge je iznenadilo zajedničko spominjanje imena kontroverznog milijardera i osuđenog pedofila.

Jedna fotografija na Manhattanu skoro uništila besprijekornu karijeru

Epstein je nominirao brata Marka, prijatelja Richarda Kahna, odvjetnika Darrena Indykea - sve odreda logične odabire. No kao zamjensku opciju navodi i generalnog direktora investicijske kompanije Biomatics Capital Partners Borisa Nikolića. On je automatski reagirao PR objavom u kojoj se šokiran odriče tih dužnosti, a preko par hrvatskih medija pokušala se i ispeglati njegova veza s bivšim investicijskim bankarom. Nevjerica i navodno nepoznavanje Epsteina čini se da su dobro odglumljeni no vrlo brzo izlazi članak u NY Timesu i postaje jasno da se dvojac ne samo poznavao nego su i prijateljevali, i to uz društvo Billa Gatesa. Epstein je njegovim imenovanjem čini se poslao vrlo jasnu poruku istraživačkim novinarima koji vjerojatno zbog prirode situacije i moći involviranih nisu dublje istražili vezu Epstein-Gates.

Nikolić je rođen u Zagrebu, 1994. diplomira na medicinskom fakultetu kao odličan student, odlazi na usavršavanje na Harvard gdje mu je znanstvena ekspertiza imunologija. To je vjerojatno i razlog zašto je postao Gatesov savjetnik. Postaje docent na prestižnom fakultetu, autor preko 70 znanstvenih radova i patenata, a kasnije ulazi u biotehnološki biznis. 2007. pridružuje se zakladi Billa i Melinde Gates, a već tri godine kasnije postaje glavni savjetnik Gatesovog think-tank projekta 'Bill Gates Catalyst 3'. Četiri godine kasnije postaje upravljački direktor BNG0 investicijske kompanije. 2016. s kolegicom iz zaklade osniva spomenuti Biomatics Capital Partners. Sve u svemu zavidna američka karijera s kojom bi postidio sve ministre hrvatske Vlade. No jedna fotografija snimljena na Manhattanu mogla je uništiti sve navedeno. Tri dolaska u Epsteinov stan od kojih je jedan potrajao do sitnih noćnih sati i zabava koju je promatrao još jedan Bill (Clinton koji je na umjetnini naslikan u ženskoj odjeći) previše su frekventni za nešto što su svi kasnije okarakterizirali kao 'kratko druženje'.

Epstein financirao fondove za cijepljenje?

Bitno je navesti i to da je Epstein tek pušten iz 13-mjesečnog pritvora zbog seksa s djevojčicom (14), i to kao dio nagodbe u kojoj je bio optužen za čak 36 pedofilskih činova. Što se dogovorio s tužilaštvom u procesu nije poznato. Gates se preko NY Timesa želio ograditi od Epsteina koristeći upravo Borisa Nikolića kao posrednika i njegovog prijatelja koji ih je spojio. Tu je spomenuta i Melanie Walker koju je Epstein šarmirao ponudom manekenstva, a kasnije je bila savjetnica i Gatesu i Epsteinu. Walkerica je potvrdila da je sprijateljila Epsteina i Nikolića tako da je time praktički demantirala njegove PR objave po kojima njih dvojica navodno nisu bili baš tako dobri ili se nisu ni poznavali. Gates je čak i u jednom internom e-mailu slavodobitno zaključio da je na jednom druženju došla 'atraktivna Šveđanka s kćerkom, te su ostali do sitnih sati'. Nije doduše poznato koliko kćer ima godina i je li se išta drugo dogodilo. U javnosti je njihovo druženje najzapaženije bilo tijekom TED konferencije što su zabilježili i mediji, a sada već kultnu fotografiju tijekom jedne 'filantropske' zabave na kojoj su nazočili i bankarski uglednici upotpunio je i Nikolić.

Tamo su navodno dogovarali organizaciju bogatog fonda koji će biti fokusiran na zdravstvene projekte diljem svijeta, a kako je u ekipi bilo imunologa za pretpostaviti je da imaju veze s cijepljenjem. Isto tako je zanimljivo i da su u dobrotvornom fondu računali na postotke od zarade pa je Epstein na 10 milijardi dolara prometa imao 30 milijuna dolara profita. Gates danas tvrdi da nije znao za to. Nakon toga uslijedio je nepoznat broj sastanaka - od Palm Beacha (gdje je letio 'pedofilskim jetom') do New Yorka - a priču je zaokružila Gatesova donacija MIT-u po Epsteinovim naputcima. Nikolić je sudjelovao barem na potonjem sastanku. Kasnije se odnosi hlade. Razlog su gotovo sigurno rastuće optužbe prema Epsteinu koji polako svima postaje prevelik uteg. Princ Andrew, Bill Clinton, Woody Allen, Harvey Weinstein, Kennedyjevi, Rockefelleri, Rothschildi... Svi su oni odlazili na 'otok bluda' Little Saint James privatnim avionom Lolita Express, a Trump, Blair, Gates i bin Salman demantiraju svoje odlaske navodeći druženja po gradovima. Zna li jedan hrvatski doktor nešto više pitanje je koje se očito nitko ne usudi pitati...